Escota, Dmitri Fiódorovich, batiushka (comencèc a díder Mijail Makarovich, e en sòn afligit ròstre se miralhèc ua cauda pietat, lèu pairau, peth praube malerós); jo madeish è hèt baishar a Agrafiona Aleksandrovna, l'ac è fisat as hilhes der ostalèr, e ara ei damb era e non se hè enlà deth sòn costat aqueth vielhet, Maksimov; jo qu'è parlat damb era, m'entenes?, è parlat damb era e l'è solatjada, l'è convençuda de qué çò que tu as de besonh ara, ei exprimir-te, atau que non s'i a de calar, li cau sajar de qué non te desesperes, perque, se non, te poiries embolhar e hèr declaracions que vagen contra es tòns interèssi, comprenes?